**Likumprojekta „Grozījumi Zvejniecības likumā” sākotnējās ietekmes**

**novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Ministru kabineta 2014. gada 22. aprīļa sēdes protokola Nr. 24 26. § 2. punkts un 2016. gada 13. decembra sēdes protokola Nr.  68 67. § 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 22. aprīļa sēdes protokola Nr. 24 26. § 2. punkts paredz uzdevumu informatīvā ziņojuma „Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) 1. pielikumā minētajām ministrijām izstrādāt attiecīgos likumprojektus.Savukārt Ministru kabineta 2016. gada 13. decembra sēdes protokola Nr. 68 67. § 3. punkts uzdod atbildīgajām ministrijām līdz 2017. gada 1. martam pieteikt izsludināšanai valsts sekretāru sanāksmē likumprojektus, kas izstrādāti atbilstoši iepriekšminētā protokollēmumā noteiktajam uzdevumam un izskatīti Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. Ievērojot Ministru kabineta 2013. gada 4. februāra rīkojuma Nr. 38 „Par Administratīvo sodu sistēmas attīstības koncepciju” 3. punktu un Valsts vides dienesta rīcībā esošo statistiku par administratīvajiem pārkāpumiem zivju resursu aizsardzības un izmantošanasjomā, tika izvērtēti visi kompetencē esošie administratīvie pārkāpumi pēc: 1) nodarījuma bīstamības;2) sabiedriskā kaitīguma;3) nodarījuma sekām;4) nodarījuma aktualitātes;5) nodarījuma attiecināmības uz publiski tiesiskajām attiecībām.Likumprojekts „Grozījumi Zvejniecības likumā” (turpmāk – likumprojekts) nosaka:1. administratīvos sodus par zivju resursu aizsardzību un izmantošanu regulējošo normatīvo aktu pārkāpumiem;
2. iestādes, kuru kompetencē ir sodu piemērošana par attiecīgajiem administratīvajiem pārkāpumiem.

Likumprojekts izstrādāts atbilstoši informatīvajā ziņojumā minētajām prasībām un rekomendācijām. Likumprojekta pieņemšana pilnībā nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi. Likumprojekts Latvijas Administratīvo pārkāpumu kodeksa pastāvīgajā darba grupā tika skatīts 2016. gada 24. martā un 19. maijā.Likumprojektā paredzēts pārņemt šādus Latvijas Administratīvo pārkāpumu kodeksa spēkā esošos pantus:1. 57. pantu (vides un dabas resursu aizsardzības aizsargjoslā un tauvas joslā noteikto prasību aprobežojumu pārkāpšana – likumprojekta 4.pantā ietvertā likuma 30.panta otrā daļa);
2. 80.2 pantu (zivju, nēģu, vēžu vai citu ūdens bezmugurkaulnieku pirkšana, pārstrādāšana, pārdošana, glabāšana un transportēšana, pārkāpjot noteikumus, – likumprojekta 4.pantā ietvertā likuma 30.panta ceturtā daļa);
3. 80.3 pantu (makšķerēšanas noteikumu pārkāpšana – likumprojekta 4.pantā ietvertā likuma 30.panta pirmā daļa);
4. 80.3 pantu (zvejas noteikumu pārkāpšana - likumprojekta 4.pantā ietvertā likuma 30.panta piektā, sestā, septītā un astotā daļa);
5. 155.18 pantu (zvejas tīklu tirdzniecības un aprites kārtības pārkāpšana – likumprojekta 4.pantā ietvertā likuma 30.panta trešā daļa).

Likumprojektā paredzēta administratīvā atbildība par šādu normu pārkāpšanu:1. likumprojekta 30. panta pirmajā daļā – par Ministru kabineta 2015. gada 22. decembra noteikumu Nr. 800 “Makšķerēšanas, vēžošanas un zemūdens medību noteikumi” un Ministru kabineta 2015. gada 22. decembra noteikumu Nr. 799 “Licencētās makšķerēšanas, vēžošanas un zemūdens medību kārtība” normu pārkāpumiem (piemēram, par zivju un vēžu ieguvi bez makšķerēšanas kartes, aizliegtā laikā vai vietā, ja tiek izmantoti šiem noteikumiem neatbilstoši vai aizliegti zivju un vēžu ieguves veidi vai rīki, ja ir pārsniegts atļautais loma lielums un pieļaujamais garums īpaši aizsargājamo ierobežoti izmantojamo sugu zivīm u.c.);
2. likumprojekta 30. panta otrajā daļā – par Zvejniecības likuma 9. panta normu pārkāpumiem (piemēram, zvejas laivas ielaišanu, piestāšanu vai laivu būvi vai remontu bez saskaņošanas ar zemes īpašnieku);
3. likumprojekta 30.panta trešajā daļā – par Ministru kabineta 2011. gada 6. decembra noteikumu Nr. 931 “Noteikumi par zvejas tīklu tirdzniecību un apriti” normu pārkāpumiem (piemēram, zvejas tīklu nelikumīgu pārdošanu ārpus reģistrētajām zvejas tīklu tirdzniecības vietām, kā arī to izgatavošanu un nodošanu bez atlīdzības citām personām, ja zvejas tīklu izgatavotājs nav iekļauts zvejas tīklu izgatavotāju sarakstā);
4. likumprojekta 30. panta ceturtajā daļā administratīvais sods paredzēts par Ministru kabineta 2015. gada 24. marta noteikumu Nr. 141 “Zivju izkraušanas kontroles un zivju tirdzniecības un transporta objektu, noliktavu un ražošanas telpu pārbaudes noteikumi” normu pārkāpumiem (piemēram, par zivju produktu pirmo pirkšanu bez reģistrācijas Zemkopības ministrijas informācijas sistēmā "Latvijas zivsaimniecības integrētā kontroles un informācijas sistēma", par produktu pirmās pirkšanas un nozvejas izkraušanas dokumentu datu neievadīšanu informācijas sistēmā, izkrauto zvejas produktu paraugu ņemšanas plānā noteikto prasību neievērošanu. Tirdzniecības objektu,noliktavu un ražošanas telpu pārbaudē – par produktu iepirkumu apliecinošu dokumentu un citu produktu ieguvi apliecinošu dokumentu neesamību, kā arī par produktu daudzuma neatbilstību ierakstiem preču reģistrācijas žurnālā);
5. likumprojekta 30. panta piektajā, sestajā, septītajā un astotajā daļā – par Ministru kabineta 2007. gada 2. maija noteikumu Nr. 295 “Noteikumi par rūpniecisko zveju iekšējos ūdeņos” un Ministru kabineta 2007. gada 2. maija noteikumu Nr. 296 “Noteikumi par rūpniecisko zveju teritoriālajos ūdeņos un ekonomiskās zonas ūdeņos” normu pārkāpumiem (piemēram, par zveju bez zvejas atļaujas (licences), personas apliecinoša dokumenta, zvejas rīku marķēšanas un to atrašanās vietas apzīmēšanas pārkāpšanu, par zveju aizliegtā laikā vai vietā u.c.).

Tā kā paredzētā administratīvā atbildība par zvejas noteikumu pārkāpšanu paredz plašu naudas soda diapazonu un zvejas noteikumu pārkāpumi ir ļoti dažādi, tostarp daļa ir nopietni pārkāpumi, Zemkopības ministrija sadarbībā ar Valsts vides dienestu izvērtēja iespēju atsevišķi nošķirt nopietnākus zvejas noteikumu pārkāpumus, t.i., par zveju bez licences, par zveju aizliegtā vietā vai aizliegtā laikā, paredzot par tiem smagākus sodus, un uzskata, ka spēkā esošā Latvijas administratīvo pārkāpumu kodeksa 80.3 panta otrās, ceturtās, piektās un septītās daļas iedalījums ir veiksmīgs risinājums. Pēc Valsts vides dienesta uzskatiem, lai nerastos strīdi par soda sankcijas piemērošanu, ir svarīgi izdalīt tieši būtiskāko pārkāpumu – nelegālo zveju, jo par to paredzētās mazākās sankcijas ir stingrākas nekā vispārīgajā pantā, kas ietver arī formālus pārkāpumus. Apvienojot visus pārkāpumus vienā daļā, būtībā par nelegālo zveju tiek paredzētas mazākas sankcijas. Tādējādi šādam dalījumam ir praktisks labums, lai pierādītu konkrētā piemērotā naudas soda apmēra pamatojumu. Likumprojekta 30. panta astotās daļas sankcijas paredz iespēju vienlaikus ar pamatsodu piemērot papildsodu – zvejas tiesību izmantošanas aizliegumu, nosakot liegumu personai tās izmantot noteiktu laiku. Padomes Regulas (EK) Nr. 1005/2008 (2008. gada 29. septembris), [ar ko izveido Kopienas sistēmu, lai aizkavētu, novērstu un izskaustu nelegālu, nereģistrētu un neregulētu zveju, un ar ko groza Regulas (EEK) Nr. 2847/93, (EK) Nr. 1936/2001 un (EK) Nr. 601/2004, un ar ko atceļ Regulas (EK) Nr. 1093/94 un (EK) Nr. 1447/1999](http://eur-lex.europa.eu/legal-content/LV/AUTO/?uri=celex:32008R1005), (turpmāk – Regula Nr. 1005/2008) 3. pantā norādītas zvejas kuģa darbības, kuras dalībvalsts kompetentā iestāde, ņemot vērā tādus kritērijus kā nodarītais kaitējums, tā vērtība, pārkāpuma apmērs vai atkārtošanās, var uzskatīt par smagiem pārkāpumiem (piemēram, zveju bez derīgas licences, pilnvarojuma vai atļaujas, zveju lieguma apgabalā zvejas lieguma laikā, aizliegtu vai neatbilstīgu zvejas rīku izmantošana u.c.). Savukārt Regulas Nr. 1005/2008 44. un 45. pantā noteiktas sankcijas un papildu sankcijas par šādiem pārkāpumiem, tostarp īslaicīga zvejas kuģa lietošanas aizliegšana, zvejas pilnvarojuma apturēšana vai anulēšana, zvejas tiesību ierobežošana vai anulēšana u.c. Atbilstoši Regulas Nr. 1005/2008 prasībām vispārīgās sankcijas un papildu sankcijas nosakāmas tā, lai nodrošinātu, ka persona, kas ir atbildīga par smagu pārkāpumu, tiktu sodīta ar efektīvām, samērīgām un preventīvām administratīvām sankcijām, kā arī lai pārliecinātos, ka ar tām pārkāpējiem tiek efektīvi atņemts smagu pārkāpumu rezultātā gūtais ekonomiskais labums. Nosakot sankciju apjomu likumprojektā, tika izvērtēta nepieciešamība saglabāt Latvijas Administratīvo pārkāpumu kodeksā (turpmāk – LAPK) spēkā esošos administratīvos sodus. Savukārt, tā kā Administratīvo pārkāpumu procesa likumā (turpmāk – APPL) apstāklis, kad persona gada laikā atkārtoti izdara līdzīgu pārkāpumu, par kuru jau ir administratīvi sodīta, netiek uzskatīts par apstākli, kas pastiprina atbildību, tad likumprojektā par to atsevišķi nav paredzēts sods, bet tiek apvienotas esošās LAPK normas. Tādējādi likumprojekta 4. pantā izteiktajā likuma 30. panta ceturtajā, piektajā un septītajā daļā norādīto naudas soda vienību maksimālās robežas ir palielinātas salīdzinājumā ar Latvijas Administratīvo pārkāpumu kodeksa  80.2 panta pirmajā daļā, 80.3 panta otrajā un piektajā daļā noteiktajām naudas sodu maksimālajām robežām, ja naudas sods tiek izteikts vienībās.Piemērojot likumprojekta 4.pantā likuma 30. panta piektajā, sestajā, septītajā un astotajā daļā paredzēto papildsodu – zvejas tiesību izmantošanas aizliegumu, Zemkopības ministrijas valsts informācijas sistēmā "Latvijas zivsaimniecības integrētā kontroles un informācijas sistēma" tiek reģistrēti dati par zvejas tiesību izmantošanas aizliegumu teritoriālajos ūdeņos, ekonomiskās zonas ūdeņos un starptautiskajos ūdeņos, savukārt Valsts vides dienesta dokumentu vadības sistēmā tiek reģistrēti dati par zvejas tiesību izmantošanas aizliegumu iekšējos ūdeņos. Pēc noteiktā laika zvejas tiesības automātiski tiek atjaunotas, neprasot jaunas zvejas atļaujas (licences) saņemšanu, izņemot gadījumos, kad ir beidzies zvejas atļaujas (licences) darbības termiņš – tad atbilstoši esošajai kārtībai ir jānoformē jauna zvejas atļauja (licence).Likumprojekta izstrādāšanā iesaistīto ministriju un institūciju pārstāvju 2016. gada 15. septembra sanāksmē (turpmāk – sanāksme), kurā piedalījās Zemkopības ministrijas, Vides aizsardzības un reģionālās attīstības ministrijas, Valsts vides dienesta, Dabas aizsardzības pārvaldes, Latvijas Pašvaldību savienības, Rīgas pašvaldības policijas un Valsts policijas pārstāvji, tika izvērtēts un atbalstīts jautājums par institūciju un amatpersonu kompetenci sodu piemērošanā.Pašlaik likuma “Par policiju” 10. pants nosaka, ka policijas darbinieka (attiecīgajā administratīvajā teritorijā arī pašvaldības policijas) pienākums ir novērst un pārtraukt administratīvos pārkāpumus, noskaidrot vainīgos, atbilstoši savai kompetencei sastādīt protokolus, izskatīt lietas par šiem pārkāpumiem vai arī nodot tās izskatīšanai pēc pakļautības. Arī Jūrlietupārvaldes un jūras drošības likuma 7. pants paredz Nacionālo bruņoto spēku Jūras spēku flotiles Krasta apsardzes dienesta kompetenci vides aizsardzību un zvejniecību reglamentējošo normatīvo aktu ievērošanas kontrolē sadarbībā ar Valsts vides dienestu un procesuālo darbību veikšanu, piemēram, kuģu aizturēšanu. Ministru kabineta 2011. gada 6. decembra noteikumu Nr.  931 “Par zvejas tīklu tirdzniecību un apriti” 20. punktā turklāt noteikts, ka zvejas tīklu nelikumīgu pārdošanu ārpus reģistrētajām zvejas tīklu tirdzniecības vietām, kā arī to nelikumīgu izgatavošanu un nodošanu kontrolē Valsts vides dienests, Valsts policija un Pašvaldības policija.Tāpat sanāksmē tika izvērtēta sabiedrisko vides inspektoru – Valsts vides dienesta pilnvaroto personu – nozīme zivju resursu aizsardzībā un izmantošanas uzraudzībā, kā arī Zvejniecības likumā tiem piešķirtās tiesības. Tā kā APPL nav paredzētas iespējas privātpersonām veikt administratīvā pārkāpuma procesu, tiek izslēgtas Zvejniecības likuma normas, ar kurām sabiedriskie vides inspektori tika pilnvaroti veikt procesuālās darbības saistībā ar administratīvo pārkāpumu (sastādīt protokolus, izņemt zvejas rīkus u.c.). Vienlaikus tika atzīts, ka sabiedrisko vides inspektoru iesaistīšana zivju resursu aizsardzībā un izmantošanas uzraudzībā ir vērtējama pozitīvi, un tā likumprojektā paredzēta arī turpmāk.Ņemot vērā iepriekšminēto, likumprojekta 18.panta, 19.panta piektās daļas, 20.panta un 31.panta redakcijā precizēta visu zivju resursu aizsardzībā un izmantošanas uzraudzībā iesaistīto personu kompetence. Likumprojekta 18. panta redakcijā ir norādīts, ka par zivju resursu aizsardzību un izmantošanas uzraudzību visos ūdeņos atbild Valsts vides dienests, savukārt īpaši aizsargājamās dabas teritorijās un mikroliegumos – Dabas aizsardzības pārvalde. Šajā darbā ir iesaistītas arī Pašvaldības policijas, pašvaldības vides kontroles amatpersonas, kā arī Valsts policija, Valsts robežsardze, Nacionālo bruņoto spēku Jūras spēku flotiles Krasta apsardzes dienests. Pašvaldības vides kontroles amatpersonas funkcijas zivju resursu aizsardzības un izmantošanas jomā pašvaldības ar savu lēmumu var deleģēt arī citām APPL 305. panta pirmajā daļā norādītajām pašvaldības amatpersonām, attiecīgo informāciju publicējot oficiālajā izdevumā “Latvijas Vēstnesis”. Turklāt likumprojekta 20. panta pirmajā daļā noteiktas Valsts vides dienesta tiesības zivju resursu aizsardzībā un uzraudzībā iesaistīt sabiedriskos vides inspektorus. Likumprojekta 20. panta pirmās daļas redakcija pēc būtības ir pārņemta no spēkā esošā likuma un neuzliek papildsaistības minētajām personām. Tāpat kā šobrīd, šī norma nosaka personas pienākumu iesaistīties zivju resursu aizsardzībā un uzraudzībā atkarībā no piešķirtās kompetences. Piemēram, ūdensobjektu īpašnieks var veikt ūdenstilpes apgaitu, ūdenstilpi un tai piegulošo teritoriju iztīrīt no atkritumiem un labiekārtot. Savukārt, konstatējot pārkāpumu, tas informē kompetentās iestādes, kā arī ir tiesīgs norobežot teritoriju, kurā tika konstatēts iespējamais pārkāpums, veikt foto vai video ierakstus, kas turpmāk, iespējams, var kalpot par pierādījumu administratīvā pārkāpuma lietā, u.c. darbības. Līdzīgs regulējums pastāv arī makšķerēšanas noteikumos, paredzot, ka sadarbībā ar valsts un pašvaldību amatpersonām un pilnvarotajām personām zivju resursu aizsardzībā un uzraudzībā piedalās arī privāto ūdeņu īpašnieki, kuriem pieder zvejas tiesības, un zvejas tiesību un ūdenstilpju nomnieki.Likumprojekta 19. panta piektās daļas redakcija paredz attiecīgo kompetento iestāžu amatpersonu tiesības izņemt un iznīcināt nelikumīgi izmantotos aizliegtos un nemarķētos zivju resursu ieguves rīkus un līdzekļus, ja to īpašnieks nav noskaidrojams. Šāds pilnvarojums pastāv jau patlaban. Zvejas rīku iznīcināšanas kārtība ir noteikta Ministru kabineta 2005. gada 6. septembra noteikumos Nr. 675 “Nelikumīgi izmantoto aizliegto zvejas rīku un līdzekļu un nelikumīgi izmantoto nemarķēto zvejas tīklu iznīcināšanas kārtība”. Šie noteikumi attiecas uz zvejas rīkiem (arī uz citiem rīkiem, kas paredzēti tiešai zivju resursu ieguvei), kas ir atrasti ūdenstilpēs un to tiešā tuvumā, ja nav iespējams noskaidrot personu, kas ir izdarījusi administratīvo pārkāpumu, nosakot amatpersonu tiesības pieņem lēmumu par zvejas rīka iznīcināšanu gadījumā, kad zvejas rīka realizācijai paredzamie izdevumi pārsniedz paredzamos ieņēmumus vai zvejas rīka transportēšanas un glabāšanas izdevumi pārsniedz tā reālo vērtību. Spēkā esošā norma nosaka tiesības Valsts vides dienesta inspektoriem un pašvaldību pilnvarotām vides kontroles amatpersonām (tostarp pašvaldības policijai) iznīcināt nelikumīgi izmantotos un nemarķētos zvejas tīklus. Tomēr, ņemot vērā APPL 305.panta pirmajā daļā minētās pašvaldības pilnvarotās vides kontroles amatpersonas, kas tiks deleģētas darbībai zivju resursu aizsardzības un izmantošanas jomā, kā arī Dabas aizsardzības pārvaldes inspektoru kompetenci administratīvā pārkāpuma lietas izskatīšanā un lēmuma pieņemšanā zvejas noteiktumu pārkāpumu lietās, likumprojektā līdz ar Valsts vides dienesta un pašvaldības pilnvarotajām vides kontroles amatpersonām ir paredzamas arī Dabas aizsardzības pārvaldes inspektoru tiesības iznīcināt nelikumīgi izmantotos aizliegtos zvejas rīkus un līdzekļus un nelikumīgi izmantotos nemarķētos zvejas rīkus, ja to īpašnieks nav noskaidrojams ārpus administratīvā pārkāpuma procesa. Pēc Valsts vides dienesta 2016. gada datiem, iekšējos ūdeņos izņemto zvejas un makšķerēšanas rīku skaits ir 3563 gab., savukārt jūras un piekrastes ūdeņos – 185 gab. No tiem visvairāk ir tieši zivju tīkli (attiecīgi 1564 gab. un 156 gab.), tie ir tā saucamie “ķīniešu tīkli” jeb zivju tīkli, kas veidoti no makšķerauklas. Tie ir lēti un jau pēc pirmās lietošanas reizes kļūst gandrīz bezvērtīgi, tāpēc to transportēšana, glabāšana un nodošana Valsts ieņēmumu dienestam realizācijai nav lietderīga. Atbrīvojot zivis no šiem tīkliem, tajos bieži tiek izplēsti caurumi, un arī tāpēc šie tīkli nav realizējami. Līdzīga situācija ir arī ar citiem zvejas rīkiem, tostarp pašu izgatavotajiem rīkiem, kuru realizācija, transportēšana un glabāšana nav lietderīga. Tāpat, pēc Valsts vides dienesta 2016. gada statistikas datiem, apmēram 90% no izņemtajiem zvejas (makšķerēšanas) rīkiem ir bezsaimnieka jeb rīku īpašnieks nav noskaidrots. Tā, piemēram, 1377 bezsaimnieka zvejas tīkli nozīmē, ka būtu jāuzsāk vidēji 900 administratīvā pārkāpuma lietu. Zvejas kontroles taktika nozīmē, ka zvejas un makšķerēšanas pārkāpumu var atklāt tikai tad, ja pārkāpējs tiek konstatēts nelegālo darbību veikšanas vietā. Vēlāk pārkāpumu var atklāt tikai tad, ja zvejas rīks ir bijis marķēts vai satur kādas unikālas atpazīšanas zīmes. Tāpēc Valsts vides dienesta un Dabas aizsardzības pārvaldes inspektori var rīkot slēpni un gaidīt pārkāpēja ierašanos pie ūdenī ievietotajiem zvejas rīkiem vai izņemt zvejas rīkus, nesagaidot pārkāpēju, atbrīvojot dzīvas zivis, izņemot nedzīvās zivis un novēršot tālāku iespējamību zivīm iekļūt zvejas rīkos un tādējādi novēršot kaitējumu zivju resursiem. Pārkāpēja gaidīšanas laiks nav prognozējams un var prasīt būtisku laika patēriņu, īpaši ņemot vērā nelielo inspektoru skaitu (uz visiem Latvijas iekšzemes ūdeņiem ir 32 Valsts vides dienesta inspektori). Tiek izņemti arī zvejas rīki, kas ūdenī ir atradušies ilgu laiku, – līdz pat vairākiem mēnešiem, tāpēc zvejas rīka īpašnieka gaidīšana ir neattaisnojams resursu patēriņš.Patlaban spēkā esošā norma ir vērsta uz efektīvu procesu un administratīvā sloga un izmaksu samazināšanu, un šādu apsvērumu dēļ šī norma ietverta arī likumprojektā.Likumprojekta 30. pants paredz Valsts vides dienesta, Dabas aizsardzības pārvaldes, Valsts policijas, Pašvaldības policijas, pašvaldības vides kontroles amatpersonu un citu pašvaldības pilnvarotu amatpersonu attiecīgās pašvaldības administratīvajā teritorijā, kā arī Valsts policijas, Nacionālo bruņoto spēku Jūras spēku flotiles Krasta apsardzes dienesta un Valsts robežsardzes kompetenci administratīvā pārkāpuma procesa uzsākšanā, kā arī administratīvā pārkāpuma lietas izskatīšanā. Pamatojoties uz informatīvajā ziņojumā noteikto nozaru speciālo likumu grozījumu izstrādāšanas kārtību, šajā likumprojektā netika iekļauti nekādi citi Zvejniecības likuma normu grozījumi, kas nav saistīti ar administratīvo pārkāpumu nozares kodifikāciju.Citu grozījumu iekļaušana radītu būtisku risku paredzētajā termiņā izdarīt Zvejniecības likuma jomā esošo administratīvo pārkāpumu kodifikāciju. |
| 3. | Projekta izstrādē iesaistītās institūcijas | Zemkopības ministrija, Vides aizsardzības un reģionālās attīstības ministrija, Tieslietu ministrija, Valsts vides dienests, Dabas aizsardzības pārvalde, Latvijas Pašvaldību savienība, Rīgas pašvaldības policija un Valsts policija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Aptuveni 100 000 makšķernieku (pēc 2007. gada makšķernieku aptaujas datiem), 800–1000 zemūdens mednieku (pēc 2011. gadā zemūdens mednieku sabiedrisko organizāciju sniegtās informācijas) un personas, kas nodarbojas ar vēžošanu (informācija par skaitu nav pieejama). Fiziskas un juridiskas personas, kas nodarbojas ar zveju (166 komerczvejnieki jūras piekrastē un 42 aiz jūras piekrastes joslas, kā arī 1000 pašpatēriņa zvejnieku jūras piekrastē; 1457 komerczvejnieki un pašpatēriņa zvejnieki iekšējos ūdeņos), to pirmo pārdošanu (127), uzglabāšanu (15) un apstrādi (101) un jebkuru zvejas produktu tirdzniecību (nav iespējams noteikt konkrētu skaitu). Normas attieksies arī uz 35 reģistrētām zvejas tīklu tirdzniecības vietām (pēc š.g. Valsts vides dienestareģistrēto zvejas tīklu tirdzniecības vietu reģistra datiem; konkrētu potenciālo zvejas tīklu tirgotāju skaitu nav iespējams noteikt). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Cita informācija | Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ieņēmumu apmērs nav precīzi aprēķināms, jo tas ir atkarīgs no normatīvajos aktos noteikto prasību ievērošanas saistībā ar regulējumu likumprojektā. Ieņēmumi par naudas sodiem, kas tiks piemēroti par likumprojektā paredzētajiem administratīvajiem pārkāpumiem, tiks ieskaitīti valsts pamatbudžetā.Likumprojekta īstenošanā iesaistītās institūcijas tam izmantos savā budžetā esošos līdzekļus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1**.** | Nepieciešamie saistītie tiesību aktu projekti | Vides aizsardzības likums;Ministru kabineta 2007. gada 4. decembra noteikumi Nr. 833 “Noteikumi par sabiedriskā vides inspektora statusa piešķiršanu un anulēšanu, izvirzāmajiem kritērijiem un prasībām un apliecības paraugu”;Ministru kabineta 2005. gada 6. septembra noteikumi Nr. 675 “Nelikumīgi izmantoto aizliegto zvejas rīku un līdzekļu un nelikumīgi izmantoto nemarķēto zvejas tīklu iznīcināšanas kārtība”. |
| 2. | Atbildīgā institūcija  | Vides aizsardzības un reģionālās attīstības ministrija  |
| 3. | Cita informācija | Nav. |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts pirms atkārtotas iesniegšanas Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā tika apspriests un saskaņots ar Vides aizsardzības un reģionālās attīstības ministriju, Valsts vides dienestu, Dabas aizsardzības pārvaldi, Latvijas Pašvaldību savienību, Rīgas pašvaldības policiju un Valsts policiju. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās vides aizsardzības valsts iestādes (par makšķerēšanas, vēžošanas, zemūdens medību un zvejas noteikumu pārkāpšanu, zivju pirkšanu, pārstrādāšanu, pārdošanu, glabāšanu un transportēšanu, pārkāpjot noteikumus, par zvejas tīklu tirdzniecību), pašvaldību administratīvās komisijas (par zvejas tīklu tirdzniecību, kā arī par tauvas joslā noteikto prasību un aprobežojumu pārkāpšanu) un Valsts policija (par zvejas tīklu tirdzniecību). Likumprojektā paredzēts piešķirt tiesības uzsākt administratīvā pārkāpuma procesu pašvaldības policijas un citām pašvaldības amatpersonām, kā arī Valsts policijai, Nacionālo bruņoto spēku Jūras spēku flotiles Krasta apsardzes dienestam un Valsts robežsardzei (par makšķerēšanas, vēžošanas, zemūdens medību un zvejas noteikumu kontroli). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāra p.i. Jānis Šnore

Adamenko 67095042,

Olga.adamenko@zm.gov.lv